
ΞΕΝΟΦΩΝ: Γεια σας και πάλι! Σήμερα, η Ελένη έχει ένα πρόβλημα µε την 
οικογένειά της. Για να ακούσουμε... 


Ελένη: Νίκο, Μαρίνα...γύρισα! Ελάτε στην κουζίνα αμέσως! Πρέπει να 
συζητήσουμε κάτι πολύ σοβαρό! 








Εδώ είμαστε μαμά. Δε χρειάζεται να εκνευρίζεσαι. Ξέρουμε ότι 
είσαι απογοητευµένη από αυτά που σου είπαν οι καθηγητές µας 
στο σχολείο. 





Μαρίνα: Ναι, φαίνεσαι στενοχωρηµένη και έτοιμη για καβγά. Δε µπορεί 
να είναι τόσο άσχημα τα πράγματα! 





Ελένη: Και όμως! Πάνω από τους μισούς καθηγητές που ρώτησα 
σήµερα έκαναν µόνο αρνητικά σχόλια για σας. Είναι τόσο 
δύσκολο να διαβάζετε τα μαθήματά σας κάθε μέρα; 





ΞΕΝΟΦΩΝ: Για να λέμε την αλήθεια ... το μυαλό τους είναι συνέχεια 
στη βόλτα. 





Μαρίνα: Μα πάντα μελετάμε και συμμετέχουμε. Απλά, οι καθηγητές είναι 
αυστηροί και πάρα πολύ απαιτητικοί. Δεν εἶναι ποτέ 
ευχαριστημένοι! 





Ελένη: Δηλαδή εσύ πιστεύεις ότι όλοι σας αδικούν; Το καλύτερο που 
έχετε να κάνετε είναι να στρωθείτε στο διάβασμα. 





ΞΕΝΟΦΩΝ: Για ακούστε άλλη µια φορά... 


ΞΕΝΟΦΩΝ: Ώρθε η ώρα να πείτε κι εσείς κάτι. Ακούστε και πείτε το: 


Φαίνεσαι στενοχωρηµένη και έτοιμη για καβγά. 
Οι καθηγητές είναι αυστηροί και πάρα πολύ απαιτητικοί. 
Δε µπορεί να είναι τόσο άσχηµα τα πράγματα! 


ΞΕΝΟΦΩΝ: Όταν κάποιος πρέπει να αφοσιωθεί στο διάβασμα, ΤΙ ΤΟΥ 
ΛΕΤΕ; 


Το καλύτερο που έχεις να κάνεις είναι να στρωθείς στο 
διάβασμα. 

Δεν εἰναι ποτέ ευχαριστημένοι! 

Δε χρειάζεται να εκνευρίζεσαι. 


ΞΕΝΟΦΩΝ: Το καλύτερο που έχεις να κάνεις είναι να στρωθείς 
στο διάβασμα. Ίο καλύτερο που έχεις να κάνεις είναι να 
στρωθείς στο διάβασμα. 


ΞΕΝΟΦΩΝ: Αυτό το ξέρετε; Οι περισσότεροι μαθητές στην Ελλάδα 
πηγαίνουν σε φροντιστήρια για να βοηθηθούν στα σχολικά 
μαθήματα και στις εξετάσεις. 





ΞΕΝΟΦΩΝ: Η συζήτηση για το ίδιο θέμα συνεχίζεται... 


Νίκος: Πάντως, δεν καταλαβαίνω γιατί είναι τόσο σηµαντικό οι βαθμοί 
μας να εἰναι οι καλύτεροι. Ήδη τα άλλα παιδιά γελάνε µαζί µας, 
επειδή είμαστε συνεχώς αγχωμένοι µε το σχολείο. Αυτό θέλετε 


και σεις ε; 





Ελένη: Γιατί σε ενδιαφέρει τόσο πολύ η γνώμη των ἄλλων παιδιών; 
Άλλωστε δεν είναι πιο σηµαντικό να διαλέξεις ένα σωστό 
επάγγελμα και να πετύχεις στη ζωή σου; 





Παιδιά, η μητέρα σας έχει δίκιο! Τα έχουµε πει τόσες φορές! 
Μόνο αν διαβάζετε µε σύστημα θα τα καταφέρετε στις εξετάσεις 
και θα μπορέσετε αργότερα να σπουδάσετε στο Πανεπιστήμιο. 
Είναι τόσο απλό. 





Ουφ, έχουµε καιρό μέχρι τότε! Δεν δίνουμε εξετάσεις αύριο! Και 
έπειτα, πώς είστε τόσο σίγουροι ότι θέλουμε να μπούμε στο 
Πανεπιστήµιο; Εγώ συχνά σκέφτομαι να κάνω καριέρα στη 
μουσική! 











ΞΕΝΟΦΩΝ: 


Μα και γι΄ αυτό χρειάζεται να κάνεις σπουδές, άρα να μελετάς 
από τώρα. Λοιπόν, δεν υπάρχει λόγος να διαφωνούμε και να 
τσακωνόμαστε συνεχώς: Από δω και στο εξής θα είστε 
οργανωμένοι και µεθοδικο(. Σύμφωνοι; 


Σύμφωνοι, σύμφωνοι. 


Για ακούστε άλλη µια φορά... 


ΞΕΝΟΦΩΝ: Ώρθε η ώρα να πείτε κι εσείς κάτι. Ακούστε και πείτε το: 


Έχουμε καιρό μέχρι τότε! 
Τα έχουμε πει τόσες φορές! 
Μόνο αν διαβάζετε µε σύστημα θα τα καταφέρετε στις εξετάσεις. 


ΞΕΝΟΦΩΝ: Όταν νιώθετε ότι οι καβγάδες δε θα σας βοηθήσουν να λύσετε 
το πρόβλημά σας, ΤΙ ΛΕΤΕ; 


Δεν υπάρχει λόγος να διαφωνούμε και να τσακωνόµμαστε. 
Σκέφτομαι να κάνω καριέρα στη μουσική. 
Γιατί σε ενδιαφέρει τόσο πολύ η γνώμη των ἄλλων; 


ΞΕΝΟΦΩΝ: Δεν υπάρχει λόγος να διαφωνούμε και να τσακωνόμαστε. Δεν 
υπάρχει λόγος να διαφωνούμµε και να τσακωνόµαστε. 


ΞΕΝΟΦΩΝ: Αυτό το ξέρετε; Στην Ελλάδα είναι πολύ σηµαντικό για τα παιδιά 
να σπουδάσουν στο Πανεπιστήµιο. Γι΄ αυτό, συνήθως ολόκληρη 
η οικογένεια έχει πολύ άγχος και ξοδεύει αρκετά χρήματα για να 
βοηθήσει τα παιδιά! 





ΞΕΝΟΦΩΝ: Σας περιμένω και πάλι, ΓΕΙΑ ΣΑΣ! 


